b'\n_START_ARTICLE_\nAugust Arsen Vivoda\n_START_SECTION_\nBiografija\n_START_PARAGRAPH_\nRo\xc4\x91en je 10. o\xc5\xbeujka 1917. godine u Velom Mlunu kraj Buzeta u siroma\xc5\xa1noj zemljoradni\xc4\x8dkoj obitelji._NEWLINE_Kako bi izbjegao slu\xc5\xbeenje u talijanskoj fa\xc5\xa1isti\xc4\x8dkoj vojsci prebjegao je 1936. godine u Jugoslaviju u Su\xc5\xa1ak._NEWLINE_Sudionik Narodnooslobodila\xc4\x8dke borbe je od 1941. godine. \xc4\x8clan Komunisti\xc4\x8dke partije Jugoslavije postao je 1941. godine._NEWLINE_U povodu godi\xc5\xa1njice smrti Vladimira Ilji\xc4\x8da Lenjina 1942. godine zajedno je s Viktorom Lencom izvr\xc5\xa1io diverziju na skladi\xc5\xa1tu sirovina u su\xc5\xa1a\xc4\x8dkoj Tvornici papira. U partizane je oti\xc5\xa1ao 18. o\xc5\xbeujka 1942. godine._NEWLINE_Poginuo je u sukobu s talijanskim fa\xc5\xa1istima u selu Brkinu 13. o\xc5\xbeujka 1943. godine._NEWLINE_Ukazom predsjednika Socijalisti\xc4\x8dke Federativne Republike Jugoslavije Josipa Broza Tita od 26. rujna 1973. godine progla\xc5\xa1en je narodnim herojem.'